766 nordjyder har meldt sig ind i kampen om at få stillet en el-bil til rådighed kvit og frit i tre måneder. Aalborg er den Kommune i landet, som vist størst interesse i at deltage i el-bil forsøget. Det er firmaet ChoosEV der leverer bilerne, som en del af det største el-bil forsøg i Europa nogensinde. - Vi var overraskede over, hvor stor interesse der var for at prøve en el-bil, siger Ann Frisenborg Marker fra ChoosEV til TV2/Nord. I alt 80 familier får glæde af en el-bil. 5. marts modtager de første ti familier deres el-bil, som de herefter har i tre måneder. Efter tre måneder leveres bilerne så videre til de næste ti familier, og sådan fortsætter det i tre år, indtil alle 80 familier har haft glæde af at køre rundt i en miljøvenlig el-bil. Bilerne bliver udlånt til familierne kvit og frit, det eneste de selv skal betale er strømmen de bruger.

Referat:
Firmaet ChoosEV har stablet et kæmpe el-bil forsøg på benene, og Nordjyderne er vilde efter at deltage.